**Referat**

KommuneMED

Møde nr.: **2/2015**

Dato: **Fredag den 13. februar 2015**

Fra: **Kl. 10:00**

Til: **Kl. 11:00**

Sted: **Mødelokale 915**

**Medlemmer**

Jette Runchel (Formand) (Kommunaldirektør)

Claes Hjort (DLF) - (næstformand)

Niels Dejgaard (Stadsbibliotekar)

Claus Kolby (HK/LO)

Susi Flex (FOA/LO)

Anne Nielsen (BUPL/FTF)

Claes Isbrandtsen (Bibliotekarforbundet/AC)

Michael Christensen (3F/LO)

Cecilie Engell (Afdelingschef)

**Deltagere**

Joan Bendiksen

Pernille Carlsen (Protokolfører)

**Afbud**

Helle Gehlert (Afdelingschef - Økonomi og Stab)

Suzanne Agerholm (DSR/FTF)

Carina Kofoed (BKV/AMR)

Lars Skovmand (BMB/AMR)

|  |
| --- |
| Indholdsfortegnelse |

Indholdsfortegnelse 2

01. Godkendelse af dagsorden for mødet og godkendelse af refeat af møde den 3. februar 2015 (kl. 10.00-10.05) 3

02. Orientering om budgetproces 2016 i KommMED (kl. 10.05-10.45) 4

03. Historier til Pippet (kl. 10.45-10.50) 7

04. Hvem gør hvad til næste gang? (kl. 10.50-10.55) 8

05. Eventuelt (kl. 10.55-11.00) 9

Underskriftsside 10

|  |  |
| --- | --- |
| 01. Godkendelse af dagsorden for mødet og godkendelse af refeat af møde den 3. februar 2015 (kl. 10.00-10.05) |  |

|  |  |
| --- | --- |
| Sagsforløb: **KommuneMED**  Sagen afgøres i: **KommuneMED** | |
| Baggrund | |
| Der tages stilling til dagsordenen og referatet fra 3. februar 2015 skal godkendes. | |
| |  |  | | --- | --- | | Bilag | | | 1 | KommuneMED - referat - møde 3. februar 2015\_09-02-2015 10-40-00.DOCX      (17543/15) | |  |
|  |  |
| Beslutning i KommuneMED den 13-02-2015 | |
| Referatet og dagsordenen blev godkendt.    Claes bemærkede, at han regnede med, at der blev udsendt et revideret skriv om sagen om motiverende samarbejdsstrukturer.    Man drøftede kort sagen om tillæg til TR og arbejdsmiljørepræsentanter. ØU har nikket til sagen om tillæg. Helle Gehlert har bolden i forhold til at få igangsat forhandlinger, men medarbejderrepræsentanterne skal melde ind hvem der skal sidde i forhandlingsudvalget. | |

|  |  |
| --- | --- |
| 02. Orientering om budgetproces 2016 i KommMED (kl. 10.05-10.45) |  |

|  |  |
| --- | --- |
| Sags nr.: **14/15008**  Sagsforløb: **KommuneMED** | |
| Baggrund | |
| Administrationen har kick-startet budgetprocessen ved igangsættelse af en række budgetanalyser, som skal danne grundlaget for administrationens forslag i budgetkataloget til brug for budgetforhandlingerne.    Foranlediget af budgetaftalen for 2015 har administrationen først og fremmest igangsat analyser på skoleområdet, plejeboligområdet, kulturområdet og om den strategiske byudvikling i Albertslund. Parallelt hermed har administrationen igangsat en række andre analyser på områderne sundhed/forebyggelse, social og beskæftigelse, administrationen, sygefravær og frivillighed.    Analyserne vil tilsammen danne grundlaget for de forslag, som skal indgå i administrationens budgetkatalog for 2016. Det er således ambitionen, at kommunalbestyrelsen igen i år vil få forelagt et budgetkatalog, der tilsammen rummer et budgetforbedringspotentiale på 50 mio. kr. i alt fra og med 2016.    Det er ikke fastlagt, hvordan fordelingen af budgetforbedringspotentialet på 50 mio. kr. vil blive i det endelige budgetkatalog. Som et administrativt arbejdsgrundlag arbejdes der dog ud fra nogle fastlagte økonomiske målsætninger om, hvor stort et budgetforbedringspotentiale der forventes at kunne peges på på de enkelte områder.    Analyserne er forankret i Chefforum og blev igangsat på Lederforum i december 2014 for derved at inddrage alle niveau 4-ledere i analysearbejdet fra begyndelsen samt at sikre det tværfaglige blik, så snitflader til andre afdelinger og deres perspektiver medtages i analyserne.    *Budgetproces*    Den 7. april afholdes budgetseminar I, hvor KB præsenteres for de foreløbige analyseresultater. Det færdige budgetkatalog offentliggøres på kommunens hjemmeside den 19. juni med høringsfrist den 19. august. Endelig afholdes temamøde for KB den 1. september med gennemgang af de indkomne høringssvar.    Den politiske tidsplan for hele budgetprocessen er vedlagt til orientering. | |
| |  |  | | --- | --- | | Bilag | | | 1 | Politisk tidsplan      (5923/15) | |  |
|  |  |
| Indstilling | |
| Kommunaldirektøren indstiller,     1. at orienteringen om budgetprocessen vedr. budget 2016 tages til efterretning. | |
| Beslutning i KommuneMED den 13-02-2015 | |
| Jette Runchel oplyste, at budgetprocessen blev godkendt i tirsdags i Økonomiudvalget og i KB. Der arbejdes nu på at få lavet en administrativ tidsplan, hvor MED udvalgsbehandling indgår.    Jette Runchel redegjorde herefter for de analyser, der er i gang og hvilke målsætninger det skal ende ud i. Alt i alt skal man ende med et budgetkatalog på 50 mio. kr. Daginstitutionsområdet er indtil videre administrativt direkte friholdt for besparelser denne gang. Det er administrationen, der har igangsat de igangværende analyser.    Der er nedsat chefgrupper på tværs af områderne for at kunne tænke de større perspektiver ind i forhold til besparelsesforslagene. Kommunen forestår selv arbejdet med analyserne på nær analysen af administrationen, som laves af BDO i samarbejde med Ballerup Kommune. Jette Runchel oplyste, at analyserne skal være færdige i 1. udkast i slutningen af marts. Der vil være drøftelser med politikerne undervejs, og på næste ØU kan politikerne komme med forslag til yderligere analyser.    Albertslund ligger højt på nøgletal på en række områder, og det har bl.a. været afsæt for beslutningen om beløbsstørrelsen uden at der dermed er lavet en større udredning.    Claes Hjort bemærkede, at han håbede, at man vil gøre hvad man kan for sikre en høj grad af åbenhed og medindflydelse af medarbejderne, og at man også vil gøre hvad man kan for at sikre et godt og sundt arbejdsmiljø, selv om der formentlig skal ske personalereduktioner.    Der blev spurgt til, om alle medarbejdergrupper var i spil i forbindelse med evt. personalereduktioner. Dette kunne Jette Runchel bekræfte.    Claus Kolby nævnte, at det nok var vigtigt at signalere, at det ikke kun var konto 6 der skulle spares på, men administrationen set over en bred kam.    Michael Christensen nævnte, at man måske kunne kigge nærmere på, om der var områder, hvor man selv kunne løse opgaverne frem for at betale for ydelserne ude i byen. F.eks. kunne mange håndværksopgaver løses ved, at man på Materialegården havde et par faste håndværkere ansat frem for at man hver gang skulle hyre et firma til opgaverne.    Herefter havde man en drøftelse omkring brug af frivillige. Der var enighed om, at frivillighedstanken var god. Politisk er der tydeligt givet signal om, at frivillighed er godt som velfærd + men det må ikke betyde, at kerneopgaver skal løses af frivillige.    I forbindelse med det videre arbejde blev der blev spurgt til, om der var gjort noget for at minimere den store mængde budgetspørgsmål, der havde været i forbindelse med 2014. Jette oplyste, at det var man i gang med at kigge på og drøfte i Kommunalbestyrelsen.    Afslutningsvis blev det aftalt, at orienteringerne af KommuneMED skrives ind i den administrative tidsplan, og at man skulle være i god tid med at få lagt en proces omkring håndteringen af de personalereduktioner, der måtte ende med at skulle besluttes. | |

|  |  |
| --- | --- |
| 03. Historier til Pippet (kl. 10.45-10.50) |  |

|  |
| --- |
| Sagsforløb: **KommuneMED**  Sagen afgøres i: **KommuneMED** |
| Baggrund |
| Er der historier der skal videreformidles til Pippet – og hvem har opgaven? |
| Beslutning i KommuneMED den 13-02-2015 |
| Jette Runchel laver et skriv til Pippet om budgettet. |

|  |  |
| --- | --- |
| 04. Hvem gør hvad til næste gang? (kl. 10.50-10.55) |  |

|  |
| --- |
| Sagsforløb: **KommuneMED**  Sagen afgøres i: **KommuneMED** |
| Baggrund |
| Det aftales hvem der før hvad til næste gang. |
| Beslutning i KommuneMED den 13-02-2015 |
| Der var intet under dette punkt. |

|  |  |
| --- | --- |
| 05. Eventuelt (kl. 10.55-11.00) |  |

|  |
| --- |
| Sagsforløb: **KommuneMED**  Sagen afgøres i: **KommuneMED** |
| Beslutning i KommuneMED den 13-02-2015 |
| Der er ansat ny dagsinstitutionschef, Ida Byrge Sørensen fra Lolland Kommune.    Der er også ansat en borgerrådgiver i samarbejde med Glostrup. Navnet kan offentliggøres efter godkendelsen i KB.     Cecilie Engell oplyste, at der havde været besøg af arbejdstilsynet i Jobcentret. Man forventer her et påbud om arbejdsbelastning.    Claes Hjort foreslog, at man måske skulle have arbejdsbelastning op som et tema – evt. med udgangspunkt i den vejledning man har fået fra Arbejdstilsynet. . |

|  |  |
| --- | --- |
| Underskriftsside | |
| |  | | --- | | Jette Runchel | | Helle Gehlert (afbud) | | Claus Kolby | | Suzanne Agerholm (afbud) | | Claes Isbrandtsen | | Lars Skovmand (afbud) | | Cecilie Engell | |  | |  | | --- | | Claes Hjort | | Niels Dejgaard | | Susi Flex | | Anne Nielsen | | Carina Kofoed (afbud) | | Michael Christensen | |